Diari Oficial de la Generalitat Valenciana


Sumari del DOGV 3215, del 01-04-1998 (1998/900557)

Ajuntament de Jacarilla. Bases per a la contractació laboral, per concurs oposició i per temps indefinit, d'una plaça d'operari de serveis diversos.
----------------------------------------------------------------------------------------------------------------------------------------------------

### Dades del document

Número de DOGV
:   3215

Data del DOGV
:   01-04-1998

Secció del DOGV
:   I. DISPOSICIONS GENERALS

Número del document
:   1998/900557


Data del document
:   10-02-1998

Organisme emissor


Tipus de document
:   Convocatòria

Descriptors 

:   * Jacarilla
    * concurs administratiu
    * administració local

Ajuntament de Jacarilla. Bases per a la contractació laboral, per concurs oposició i per temps indefinit, d'una plaça d'operari de serveis diversos. [1998/A1858]  
En compliment de l'acord adoptat pel Ple de l'Ajuntament en la sessió de data 5 de setembre de 1997, es convoquen proves selectives per a proveir, pel procediment del concurs oposició, una plaça d'operari de serveis diversos vacant en la plantilla de personal laboral d'aquest Ajuntament, d'acord amb les bases següents:  
Primera. Plaça objecte de la convocatòria  
És objecte d'aquesta convocatòria la provisió, mitjançant contractació laboral per temps indefinit i pel procediment de concurs oposició, d'una plaça d'operari de serveis diversos, vacant en la plantilla laboral d'aquest Ajuntament i inclosa en l'oferta d'ocupació pública d'aquesta corporació per a l'any 1996.  
Segona. Requisits dels aspirants  
1. Per a poder participar en el concurs oposició les persones aspirants hauran de complir els requisits següents:  
a) Posseir la nacionalitat espanyola.  
b) Haver fet els 18 anys d'edat i tenir-ne menys de 55, de conformitat amb l'article 135 del Reial Decret Legislatiu 781/1986, de 18 d'abril. Només als efectes de l'edat màxima per a l'ingrés, es compensarà el límit anterior amb els serveis prestats anteriorment a l'administració local, qualsevol que siga la naturalesa d'aquests serveis.  
c) No patir cap malaltia ni defecte físic que impedisquen l'exercici de les funcions especificades per a la plaça a la qual s'opta.  
d) Posseir el certificat d'escolaritat o equivalent.  
e) No estar inhabilitat per a l'exercici de les funcions públiques.  
g) Pagar com a drets d'examen la quantitat de 3.000 pessetes.  
2. Tots els requisits hauran de complir-se l'últim dia del termini de presentació d'instàncies.  
3. De conformitat amb la Llei 13/1982, de 7 d'abril, d'Integració Social del Minusvàlid, seran admeses les persones amb discapacitats en igualtat de condicions amb la resta d'aspirants.  
Tercera. Sol·licituds  
1. Les persones que desitgen prendre part en el concurs oposició ho sol·licitaran en una instància dirigida a l'alcalde president de la corporació segons el model subministrat per l'Ajuntament, en la qual hauran de manifestar que compleixen tots els requisits exigits en la base segona i que es comprometen a jurar o prometre, per la seua consciència i honor, complir fidelment les obligacions del càrrec amb lleialtat al rei i servar i fer servar la Constitució com a norma fonamental de l'estat, adjuntant a la instància una fotocòpia del document nacional d'identitat.  
2. En la instància, les persones interessades faran constar els mèrits que compleixen dels que puntuaran en la fase de concurs, i hi hauran d'adjuntar-ne els certificats o documents acreditatius. Si no acrediten els mèrits com cal, no es tindran en compte en la qualificació del concurs oposició.  
3. Les bases de la convocatòria es publicaran en el Butlletí Oficial de la Província en primer lloc i en el Diari Oficial de la Generalitat Valenciana. L'anunci extracte de la convocatòria es publicarà en el Boletín Oficial del Estado.  
4. El termini de presentació d'instàncies serà de 20 dies naturals, comptador des de l'endemà de la publicació de l'anunci extracte de la convocatòria en el Boletín Oficial del Estado. En aquest extracte es farà saber la llista d'aspirants admesos i exclosos, així com la data, hora i lloc en què es constituirà el tribunal, als efectes de valoració dels mèrits al·legats pels concursants (fase de concurs), i la data, hora, lloc i ordre d'actuació de les persones aspirants per al primer exercici. L'inici de la resta d'exercicis es publicarà únicament al tauler d'anuncis de l'Ajuntament.  
Les instàncies i documentació oportunes es presentaran de 09.00 a 14.00 hores al Registre General de l'Ajuntament o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Els efectes administratius de la convocatòria es produiran des de la data en què en el Boletín Oficial del Estado es publique l'extracte esmentat en els apartats anteriors.  
Quarta. Admissió de candidats  
Transcorregut el termini de presentació d'instàncies, l'alcalde dictarà, en el termini d'un mes, una resolució, mitjançant la qual s'aprovarà la llista d'aspirants admesos i exclosos, que es publicarà en el Butlletí Oficial de la Província i al tauler d'anuncis de la corporació. La publicació d'aquesta resolució en el Butlletí Oficial de la Província serà determinant dels terminis a l'efecte de la interposició de possibles recursos pels candidats exclosos.  
Cinquena. Tribunal qualificador  
1. El tribunal qualificador tindrà la composició següent:  
President: l'alcalde o membre de la corporació en qui delegue.  
Secretari: el de la corporació o funcionari en qui delegue.  
Vocals:  
- Un representant del Govern Valencià, designat per la Direcció General d'Interior.  
- Un regidor per a cadascun dels grups polítics que integren la corporació.  
- Un empleat de l'Ajuntament, designat per la corporació a proposta de l'òrgan de representació del personal.  
La designació dels membres del tribunal inclourà la dels suplents respectius.  
2. La designació dels membres del tribunal es farà pública al tauler d'anuncis de l'Ajuntament, junt amb la llista d'aspirants admesos i exclosos.  
3. El tribunal no podrà constituir-se ni actuar sense la presència, almenys, de quatre dels seus membres, titulars o suplents, i estarà facultat per a resoldre totes les incidències que sorgisquen al llarg de la realització de les proves selectives.  
4. Els membres del tribunal hauran d'abstenir-se de qualsevol intervenció en les proves quan concórrega alguna de les circumstàncies disposades en l'article 28 de la Llei 30/1992, de 26 de novembre, i notificar-ho a l'alcalde. Així mateix, les persones aspirants podran recusar-los quan concórrega alguna de les causes disposades en l'article 29 de l'esmentada llei.  
5. El tribunal podrà disposar la incorporació a aquest d'assessors especialistes, per a totes o alguna de les proves. Aquests assessors col·laboraran amb el tribunal, amb veu però sense vot.   
6. Als membres o assessors del tribunal que concórreguen a les seues sessions, se'ls pagaran indemnitzacions per assistències i, quan calga, per dietes i despeses de viatge. A tots els efectes, tindran les mateixes categories que les establides per als qui actuen en l'administració central de l'estat.  
Sisena. Procediment de selecció  
El procediment de selecció constarà de les fases següents:  
- Concurs  
- Oposició  
1. Concurs. Els mèrits al·legats i justificats per les persones aspirants són els que s'assenyalen tot seguit:  
a) Per serveis prestats en qualsevol administració pública, en treballs o comeses de naturalesa semblant o anàloga que estiguen relacionats amb la plaça a què s'opta, acreditats mitjançant un certificat administratiu: 0,25 punts per mes, amb un màxim de 5 punts.  
b) Per diplomes per assistència o aprofitament a cursos de formació o perfeccionament.  
- Cursos de 15 o més hores 0,10 punts  
- Cursos de 30 o més hores 0,20 punts  
- Cursos de 50 o més hores 0,30 punts  
Aquests cossos hauran de tenir relació directa amb les tasques i comeses propis de la plaça a què s'opta i hauran d'haver sigut convocats i organitzats per l'Institut Nacional d'Ocupació i altre organisme oficial, sempre que es troben homologats per l'Institut Valencià d'Administració Pública o l'Institut Nacional d'Administració Pública. Màxim de puntuació per cursos: 1,20 punts.  
Aquelles activitats de naturalesa distinta als cursos tals com jornades, conferències, taules redones, etc., no podran ser objecte de valoració.  
Seran mèrits puntuables en el concurs els que es posseïsquen fins al dia de la publicació de l'anunci extracte de la convocatòria en el Boletín Oficial del Estado.  
2. Fase d'oposició  
Primer exercici. De caràcter obligatori i eliminatori.  
Consistirà a respondre per escrit, durant un temps màxim d'una hora, un qüestionari de 25 preguntes, amb respostes úniques i/o alternatives, preparat pel tribunal, que versarà sobre el temari genèric que s'inclou com a annex a aquesta convocatòria.  
Aquest exercici es valorarà de 0 a 10 punts, i en seran eliminades les persones aspirants que no arriben a la puntuació mínima de 5 punts.  
Segon exercici. De caràcter obligatori i eliminatori.  
Consistirà en la realització d'un o diversos supòsits teoricopràctics, que proposarà el tribunal, durant un temps fixat segons el seu prudent parer, i que no podrà excedir de tres hores, extret del temari annex i sobre activitats pròpies de la plaça.  
Podrà ser de caràcter escrit, oral i de caràcter pràctic, a elecció del tribunal. Aquest exercici es valorarà de 0 a 10 punts, i en seran eliminades les persones aspirants que no arriben a un mínim de 5 punts.  
Setena. Desenvolupament de les proves  
1. En la resolució de l'alcalde a què es refereix la base quarta s'anunciaran el dia, hora i lloc en què es reunirà el tribunal a l'efecte de la valoració dels mèrits al·legats pels concursants (fase de concurs).  
2. L'anunci de realització del primer exercici de la fase d'oposició es farà públic pel tribunal al mateix local on s'haja realitzat la fase de concurs, amb un mínim de 24 hores d'antelació, i els anuncis successius de la convocatòria es publicaran al tauler d'anuncis de l'Ajuntament.  
3. Des de l'acabament d'un exercici i l'inici del següent ha de transcórrer un mínim de 48 hores i un màxim de 20 dies. Amb la prèvia sol·licitud unànime de les persones aspirants, el tribunal podrà reduir els terminis indicats en els paràgrafs anteriors.  
4. Les persones aspirants que ho desitgen podran realitzar les proves en valencià.  
5. Les persones aspirants seran convocades en crida única, i seran excloses del concurs les que no hi compareguen, llevat d'una causa justificada lliurement apreciada pel tribunal.  
6. L'ordre d'actuació de les persones aspirants en aquells exercicis que no permeten l'actuació simultània de totes elles s'iniciarà alfabèticament per aquella el primer cognom de la qual comence per la lletra determinada en el sorteig que s'efectue a aquests efectes.  
Vuitena. Qualificacions  
1. Fase de concurs. La valoració dels mèrits de cada aspirant s'obtindrà aplicant les regles que figuren en la base sisena aparat 1.1.  
2. Fase d'oposició. Cada exercici de la fase d'oposició es qualificarà de 0 a 10 punts, i per a superar-la caldrà un mínim de 5 punts.  
3. La qualificació de cada aspirant s'adoptarà sumant les puntuacions atorgades pels distints membres del tribunal, d'acord amb el que es disposa en el paràgraf anterior, i dividint el total pel nombre d'assistents a aquell.  
4. La qualificació definitiva s'obtindrà sumant les puntuacions obtingudes en la fase de concurs i la fase d'oposició.  
Novena. Relació de persones aprovades i proposta de formalització de contractes  
1. Finalitzada la qualificació, el tribunal publicarà al tauler d'anuncis la relació de persones aprovades, per ordre de puntuació, que no podrà sobrepassar el nombre de places convocades, i formularà una proposta de nomenament en favor de la persona aspirant que hi figure.  
Deu. Presentació de documents  
En el termini de 20 dies naturals, comptador des de la publicació de la relació de persones aprovades a què es refereix la base anterior, la persona aspirant que hi figure haurà de presentar els documents següents:  
1. Document nacional d'identitat.  
2. Original del títol exigit en la convocatòria o justificant d'haver pagat els drets per a la seua obtenció.  
3. Certificat acreditatiu de no patir cap defecte físic que impedisca l'exercici de la plaça a la qual s'haja optat.  
Les persones aspirants que tinguen la condició de discapacitades hauran de presentar un certificat que n'acredite la condició i la seua capacitat per a exercir les activitats que corresponguen a la plaça a què s'haja optat.  
4. Declaració responsable de no haver sigut separada, mitjançant un expedient disciplinari, del servei de qualsevol administració pública, així com de no estar sotmesa a cap de les causes d'incapacitat específica disposades en la normativa vigent.  
5. Si, dins del termini indicat i llevat de cas de força major, no s'haguera presentat aquesta documentació o de l'examen d'aquesta es deduira que manca d'algun dels requisits necessaris, no podrà ser contractada i quedaran anul·lades les seues actuacions, sense perjudici de la responsabilitat a què puga estar sotmesa per falsedat en la declaració inicial.  
Onze. Contractació  
Una vegada les persones aspirants hagen complit el que s'estableix en la base anterior, l'alcalde procedirà a la formalització del contracte, en el qual podrà establir-se un període de prova de tres mesos.  
Fins que no es produïsca la contractació de les persones aspirants, no tindran dret a cap percepció econòmica.  
Dotze. Incompatibilitats  
Les persones aspirants proposades quedaran subjectes al compliment de les prescripcions incloses en la Llei 53/1984, de 26 de desembre, sobre Incompatibilitats del Personal al servei de les Administracions Públiques i la resta de normativa aplicable.  
Tretze. Normativa supletòria  
En tot allò no previst en aquestes bases, caldrà ajustar-se al que disposa la Llei 30/1984, de 2 d'agost, de Mesures per a la Reforma de la Funció Pública, Llei 7/1985, de 2 d'abril, Reguladora de les Baixes del Règim Local; Text Refós de les Disposicions Vigents en matèria de Règim Local, aprovat pel Reial Decret Legislatiu 781/1986, de 18 d'abril; Reial Decret 986/1991, de 7 de juny; Reial Decret 364/1995, de 10 de març, pel qual s'aprova el Reglament General d'Ingrés del Personal al servei de l'Administració de l'Estat i de Provisió de Llocs de Treball i Promoció Professional dels Funcionaris Civils de l'Administració de l'Estat.  
Catorze. Impugnació  
La convocatòria, les bases i tots aquells actes administratius que se'n deriven podran ser impugnats per les persones interessades en els casos i en la forma disposada en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX  
Programa  
Temari genèric  
1. Els principis generals de la Constitució espanyola de 1978.  
2. Drets i deures fonamentals dels espanyols.  
3. El municipi. El terme municipal. La població.  
4. Òrgans de govern del municipi. L'alcalde. Els tinents d'alcalde: Els regidors. El ple.  
Temari específic  
1. Instal·lacions de fontaneria i el seu manteniment.  
2. Manteniment d'instal·lacions de regatge gota a gota.  
3. Ordenança reguladora del servei de proveïment domiciliari d'aigua potable.  
4. Coneixement del terme municipal.  
5. Coneixement de la xarxa d'aigua potable i clavegueram.  
Jacarilla, 10 de febrer de 1998.- L'alcalde.